**Indiana Jones and the Dial of Destiny** on vuonna 2023 ensi-iltansa saanut viides ja viimeinen Indiana Jones -elokuva. Elokuvan ohjasi James Mangold, joka myös käsikirjoitti elokuvan yhdessä Jez Butterworthin, John-Henry Butterworthin ja David Koeppin kanssa. Kyseessä on ainoa Indiana Jones -elokuva, jossa Steven Spielberg ei ole ohjaajana, ja jonka tarina ei ole George Lucasin laatima. Spielberg ja Lucas ovat kuitenkin mukana vastaavina tuottajina. Harrison Ford palaa viimeistä kertaa nimikkohahmon rooliin. Lisäksi elokuvassa näyttelevät myös Phoebe Waller-Bridge, Antonio Banderas, John Rhys-Davies, Toby Jones, Boyd Holbrook, Ethann Isidore ja Mads Mikkelsen. Elokuvan tarina sijoittuu 12 vuotta *Indiana Jonesin ja kristallikallon valtakunnan* (2008) tapahtumien jälkeen.

George Lucas alkoi työstää elokuvaa vuonna 2008, vaikka projekti ei edennyt sen jälkeen muutamaan vuoteen. Projekti siirtyi vuonna 2012 Kathleen Kennedyn vastuulle, kun hänestä tuli Lucasfilmin toimitusjohtaja. David Koepp palkattiin vuonna 2016 viidennen elokuvan käsikirjoittajaksi ja elokuvan ensi-ilta suunniteltiin alun perin vuodelle 2019. Elokuva kuitenkin viivästyi useiden uudelleenkirjoitusten myötä, ja vuonna 2018 Jonathan Kasdan palkattiin uudeksi käsikirjoittajaksi Koeppin tilalle. Koepp palasi mukaan projektiin vuonna 2019, mutta erosi myöhemmin projektista lopullisesti. Spielbergin oli alun perin tarkoitus ohjata elokuva, mutta päätti vuonna 2020 vetäytyä ohjaajan paikalta, jolloin Mangold valittiin hänen tilalleen. Kuvaukset alkoivat kesäkuussa 2021 ja päättyivät helmikuussa 2022. Elokuvaa kuvattiin Englannissa, Skotlannissa, Italiassa ja Marokossa. 

*Indiana Jones and the Dial of the Destiny* sai maailmanensi-iltansa Cannesin elokuvajuhlilla 18. toukokuuta 2023. Elokuvateattereihin se ilmestyi Suomessa 28. kesäkuuta 2023 ja Yhdysvalloissa 30. kesäkuuta 2023.

Juoni
-----

Vuonna 1944, toisen maailmansodan aikana, Henry "Indiana" Jones Jr. ja Basil Shaw joutuvat natsien eversti Weberin vangeiksi yrittäessään saada takaisin Longinuksen keihään. Astrofyysikko Jürgen Voller toteaa keihään väärennökseksi, mutta kertoo löytäneensä puolikkaan Antikytheran koneesta, Arkhimedeen mekanismista, jolla voi paikantaa aikarepeämiä. Jones pakenee ja pelastaa Shaw’n, minkä jälkeen he ottavat koneen puolikkaan mukaansa ja päihittävät Weberin, ennen kuin hyppäävät Liittoutuneiden pommittamasta junasta jokeen.

Vuonna 1969, Indiana ja hänen vaimonsa Marion ovat ajautuneet asumuseroon, heidän poikansa Muttin kuoltua Vietnamin sodassa. Jäätyään eläkkeelle opettajan työstä Hunter Collegessa, Indiana tapaa Helena Shaw’n, kummityttönsä ja Basilin tyttären, joka sanoo ryhtyneensä itsekin arkeologiksi, ja pyytää Indianan apua Antikytheran koneen toisen puolikkaan etsimiseen. Basil oli nyt kuollut, ja vaikka Indiana oli luvannut tuhota löydetyn puolikkaan, se olikin viety Hunter Collegen varastoon. Siellä he saavat peräänsä Helenaa jahtaavan Nasalle valenimellä Schmidt työskentelevän Vollerin kätyrit sekä CIA-agentti Masonin. Helena pakenee mekanismi mukanaan, ja Jones pakenee agentteja kadulle, missä juhlittiin Apollo 11:n astronauttien paluuta Maahan, sekä New Yorkin metrotunneleihin. Taksinkuljettajana työskentelevä Sallah, joka oli sodan aikana muuttanut perheineen Yhdysvaltoihin, auttaa Indianan pakoon.

Indiana saa tietää velkoihin ajautuneen Helenan aikovan myydä mekanismin mustan pörssin huutokaupassa Tangerissa, Marokossa. Hän matkustaa sinne estääkseen kaupan, mutta Voller miehineen saapuu sinne myös ja varastaa mekanismin. Indiana, Helena sekä Helenan apuri Teddy Kumar jahtaavat heitä tuk-tukilla, mutta saavat peräänsä Aziz Rahimin, gangsterin, joka oli Helenan entinen sulhanen. Takaa-ajo päättyy Rahimin auton jäädessä jumiin. Yhdysvaltain hallitus kääntää selkänsä Vollerille ja Mason yrittää pidättää hänet, mutta Voller ampuu Masonin ja varastaa hänen helikopterinsa.

Indiana, Helena ja Teddy tapaavat Kreikassa syvänmerensukeltaja Renaldon, jonka avustuksella he etsivät syvemmälle uponnutta osaa samasta hylystä, josta mekanismin ensimmäinen puolikas löytyi. Sieltä he löytävät metallikirstun, jonka sisällä oleva "grafikos", vahattu puulaatta, kertoisi mekanismin toisen puolikkaan olinpaikan. Voller kuitenkin löytää heidän veneensä ja tappaa Renaldon, kun Indiana kieltäytyy tulkitsemasta grafikosin kirjoituksen. Helena tulkitsee sen, mutta järjestää myös hämäyksen, jonka turvin hän, Indiana ja Teddy pääsevät pakoon. Kirjoitus oli kuitenkin hämäystä, ja Indiana polttaa grafikosin, paljastaen sen sisältä pyöreän kultaisen laatan, jonka kirjoitus johdattaa heidät mekanismin toisen puolikkaan oikeaan kätköpaikkaan: Dionysoksen luolaan, joka sijaitsee Sisiliassa.

Indiana ja Helena löytävät luolassa olevan labyrinttiluolaston päästä Arkhimedeen haudan ja sieltä mekanismin toisen puolikkaan. He huomaavat myös haudan kyljessä olevassa friisissä kuvauksen feenikslinnusta, jolla on potkurit, sekä Arkhimedeen luurangon ranteessa rannekellon. Mutta sitten Voller saapuu ja yhdistää mekanismin puolikkaat toisiinsa. Ammuttuaan Indianaa ja vangittuaan hänet, Voller paljastaa aikovansa matkustaa vuoteen 1939, tappaakseen Adolf Hitlerin ja varmistaakseen Natsi-Saksalle voiton toisessa maailmansodassa. Helena hiipii salaa natsien lentokoneeseen, ja Teddy varastaa pienemmän lentokoneen seuratakseen heitä.

Indiana keksii, ettei aikarepeämä vie vuoteen 1939, koska Arkhimedes ei tiennyt mannerlaattojen liikkeistä. Ennen kuin Voller ehtii kääntää koneen, aikarepeämä vie heidät vuoteen 214 eaa. keskelle Syrakusan piiritystä. Indiana ja Helena hyppäävät ainoalla laskuvarjolla koneesta, kun roomalaissotilaat luulevat sitä lohikäärmeeksi ja pudottavat alas, tappaen Vollerin ja hänen kätyrinsä. Arkhimedes saapuu koneen putoamispaikalle, ja ottaa Vollerin rannekellon itselleen. Sen jälkeen, hän tapaa Indianan ja Helenan, jotka tajuavat mekanismin olleen suunniteltu näyttämään vain vuoteen 214 eaa. vievät aikarepeämät, ja että Arkhimedes oli rakentanut sen vain kutsumaan tulevaisuuden ihmisiä auttamaan Syrakusan puolustamisessa. Aikarepeämä on sulkeutumassa ja haavoittunut Indiana on valmis jäämään Syrakusaan kuolemaan, uskoen, ettei hänellä ole aviokriisinsä ja poikansa menetyksen vuoksi enää mitään syytä elää. Mutta estääkseen Indianaa muuttamasta historian kulkua, Helena lyö hänet tajuttomaksi ja vie Teddyn kanssa mukanaan takaisin vuoteen 1969.

Indiana herää asunnostaan, missä ovat paikalla myös Helena, Teddy, Sallah, Sallahin lapsenlapset Jabari ja Alia, sekä Marion. Muiden jättäessä heidät kahden, Indiana ja Marion tekevät sovinnon. Ja juuri ennen elokuvan lopputekstejä, Indiana ottaa parvekkeen pyykkinarulla roikkuvan hattunsa takaisin.

Rooleissa
---------

|  |  |  |
| --- | --- | --- |
|  Harrison Ford  | … |  Henry "Indiana" Jones Jr.
  |
|  Phoebe Waller-Bridge  | … |  Helena Shaw
  |
|  Antonio Banderas  | … |  Renaldo
  |
|  John Rhys-Davies  | … |  Sallah Mohammed Faisel el-Kahir
  |
|  Toby Jones  | … |  Basil Shaw
  |
|  Boyd Holbrook  | … |  Klaber
  |
|  Ethann Isidore  | … |  Teddy Kumar
  |
|  Mads Mikkelsen  | … |  Jürgen Voller
  |
|  Karen Allen  | … |  Marion Ravenwood
  |
|  Shaunette Renée Wilson  | … |  agentti Mason
  |
|  Thomas Kretschmann  | … |  eversti Weber
  |
|  Olivier Richters  | … |  Hauke
  |
|  Martin McDougall  | … |  agentti Durkin
  |
|  Alaa Safi  | … |  Aziz Rahim
  |
|  Nasser Memarzia  | … |  Arkhimedes
  |
|  Holly Lawton  | … |  nuori Helena Shaw
  |
|  Ali Saleh  | … |  Jabari
  |
|  Amara Khan  | … |  Alia
  |
|  Mark Killeen  | … |  Pontimus
  |

Tuotanto
--------

### Kehitys

Lucasfilmin perustaja George Lucas sanoi Cannesin elokuvajuhlilla 2008, että viides elokuva on mahdollinen. Hän hahmotteli tuolloin, että Shia LaBeoufin esittämä Mutt Williams, Indianan biologinen poika, ottaisi sarjan päähenkilön paikan Harrison Fordilta, joka esiintyisi uudessa elokuvassa samankaltaisessa roolissa kuin Sean Connery *Viimeisessä ristiretkessä*. Elokuussa Lucas oli kuitenkin muuttanut mieltään: "Indiana Jones on Indiana Jones. Harrison Ford on Indiana Jones", Lucas vakuutti. Kun Harrison Fordilta kysyttiin, ottaako Mutt Williams *Kristallikallon valtakunnassa* hänen paikkansa elokuvasarjan päähenkilönä, Ford vastasi: "Mitä te puhutte? Se on minun. Haluaisin tehdä uuden Indiana Jones -elokuvan. George Lucas työstää ideaa parasta aikaa. Shia voi hankkia oman hattunsa. Minä ansaitsin omani." Myöhemmin Lucasfilm myytiin Disneylle, ja sitä myöten oikeudet muun muassa uusien *Tähtien sota*- ja Indiana Jones -elokuvien tekemiseen siirtyivät studiolle. Toukokuussa 2015 Kathleen Kennedy Lucasfilmiltä kertoi *Vanity Fair* -lehdelle, että viides elokuva on tulossa, mutta sen käsikirjoittamista ei ollut vielä aloitettu.

### Esituotanto

Maaliskuussa 2016 Disney kertoi, että elokuva tulee ensi-iltaan 19. heinäkuuta 2019, ja että Spielberg palaa ohjaajaksi ja Ford pääosaan. Käsikirjoittajaksi ilmoitettiin tuolloin *Kristallikallon valtakunnan* kirjoittanut David Koepp. John Williams, joka on säveltänyt musiikit kaikkiin aiempiin Indiana Jones -elokuviin, palasi säveltäjäksi. Huhtikuussa 2017 ensi-iltaa siirrettiin, ja uudeksi ensi-iltapäivämääräksi ilmoitettiin 10. heinäkuuta 2020. Maaliskuussa 2018 Spielberg kertoi elokuvan sijoittuvan 1960-luvulle. Kesäkuussa 2018 Jonathan Kasdan kiinnitettiin projektiin uudeksi käsikirjoittajaksi, minkä seurauksena suunnitelma tuotanto huhtikuussa 2019 peruuntui ja elokuvan kerrottiin saavan myöhemmin uuden ensi-iltapäivämäärän. Heinäkuussa uudeksi päivämääräksi ilmoitettiin 9. heinäkuuta 2021. Helmikuussa 2020 Spielberg vetäytyi ohjaajan paikalta antaakseen nuorempien ohjaajien esittää oman näkökulmansa Indiana Jonesista. James Mangold osallistui aloitteleviin neuvotteluihin elokuvan ohjaamisesta, ja Spielberg jatkoi vastaavana tuottajana. Huhtikuussa 2020 elokuvan ensi-iltaa siirrettiin jälleen uudelle päivämäärälle: 29. heinäkuuta 2022. Kennedy vahvisti vuoden 2020 lopulla, että *Indiana Jones 5* olisi Fordin viimeinen elokuva.

Huhtikuussa 2021 Phoebe Waller-Bridge, Mads Mikkelsen ja Thomas Kretschmann valittiin näyttelijöiksi elokuvaan. Boyd Holbrook ja Shaunette Renée Wilson liittyivät näyttelijäkaartiin seuraavan kuukauden aikana. John Rhys-Davies ilmaisi halunsa palata Indianan ystävän Sallahin rooliin, sanoen, että katsojat "liikuttuisivat ja pitäisivät kovasti", jos näkisivät hahmojen taas tapaavan toisensa.

### Kuvaukset

Kuvaukset alkoivat Pinewood Studiosin tiloissa sekä Bamburghin linnassa, Yhdistyneessä kuningaskunnassa, kesäkuussa 2021. Elokuvan kuvasi Phedon Papamichael. Kyseessä oli kuudes Mangoldin elokuva, jonka kuvaajana Papamichael toimi. Elokuvaa kuvattiin myöhemmin myös Pohjois-Yorkshiren rautatiellä, Leaderfootin maasillalla, Etelä-Lanarkshiressa ja Lontoossa. Heinäkuussa elokuvaa kuvattiin myös Glasgow’ssa.

Sijaisnäyttelijä Mike Massa nähtiin Fordin tilalla Glasgow’n kuvauspaikoilla, ja hänen kasvoillaan oli liikkeenkaappauksessa käytettäviä pistemerkkejä. Ford nuorennettiin digitaalisesti 40-vuotiaan näköiseksi takaumakohtauksia varten, vaikka Spielberg itse oli alun perin vastustanut ajatusta, koska halusi Fordin todellisen iän otettavan huomioon. Ford satutti olkapäänsä erään taistelukohtauksen aikana, ja kuvausryhmän raportoitiin Fordin toipumisen aikana kuvaavan kohtauksia, joissa hän ei esiinny.

Ford palasi kuvauksiin syyskuussa 2021. Saman kuukauden aikana elokuvan tuotanto siirtyi Sisiliaan, Italiaan. Kuvauspaikkoina toimivat muun muassa Syrakusan kaupunki, Grotta Dei Cordarin luolasto, Napolin arkeologinen puisto sekä Castello Maniace. Muita saaren kuvauspaikkoja olivat Cefalùn kaupunki ja Trapanin provinssi. Ford ja Waller-Bridge olivat myös paikalla, kun elokuvaa kuvattiin Segestan temppelissä. Paikalla oli myös Rooman valtakunnan sotilaiksi pukeutuneita näyttelijöitä, minkä seurauksena ihmiset alkoivat uskoa elokuvan sisältävän aikamatkustamista. Lokakuussa 2021 elokuvaa kuvattiin Fèsissä, Marokossa. 4. marraskuuta kamerahoitaja Nic Cupac löytyi hotellihuoneestaan kuolleena. Disneyn mukaan kuolemalla ei ollut mitään tekemistä elokuvan tuotannon kanssa. Kuvaukset saatiin päätökseen 26. helmikuuta 2022.

Julkaisu
--------

*Indiana Jones and the Dial of Destiny* sai ensiesityksensä Cannesin elokuvajuhlilla 18. toukokuuta 2023. Suomessa se sai ensi-iltansa 28. kesäkuuta 2023 ja Yhdysvalloissa 30. kesäkuuta 2023. Elokuvan ensi-illaksi oli aiemmin asetettu 19. heinäkuuta 2019, 10. heinäkuuta 2020, 9. heinäkuuta 2021 ja 29. heinäkuuta 2022.

Huomioita
---------

1. ↑  Osana tulevien *Indiana Jones* -elokuvien levitysoikeuksien siirtymistä Paramount Picturesilta Walt Disney Studiosille, Paramount säilytti neljän ensimmäisen elokuvan levitysoikeudet sekä krediitin "in association with Paramount Pictures" elokuvien lopputeksteissä sekä markkinointipuolella.

Lähteet
-------

1. ↑  Kroll, Justin: Disney Acquires Rights to Future 'Indiana Jones' Movies *Variety*.  6.12.2013. Viitattu 3.7.2023. (englanniksi)
2. ↑  Ford, Rebecca: Disney Takes Control of 'Indiana Jones' Franchise for Future Films *The Hollywood Reporter*.  6.12.2013.  Arkistoitu. Viitattu 3.7.2023. (englanniksi)
3. ↑  Friedman, Roger: Lucas: 'Indy 5' a Possibility *Fox News*.  16.5.2008. Viitattu 8.6.2021. (englanniksi)
4. ↑  Adler, Shawn: 'Indiana Jones 5' Won't Center on Shia LaBeouf, Insists George Lucas *MTV.com*.  5.8.2008. Viitattu 8.6.2021. (englanniksi)
5. ↑  Lipsky, Jeff: 10 Questions for Movie Star Harrison Ford *Time.com*.  25.1.2010.  Arkistoitu 22.5.2013. Viitattu 8.6.2021. (englanniksi)
6. ↑  Lucasfilm Finally Confirms Indiana Jones Sequel Is on the Horizon *Vanity Fair*.  Toukokuu 2015. Viitattu 8.6.2021.
7. 1 2  Spielberg and Ford reunite as Indiana Jones returns to theathers July 19, 2019. The Walt Disney Company. Viitattu 8.6.2021.
8. ↑  Ikonen, Niko: Indiana Jones sai tutun käsikirjoittajan Spielbergin kaverista *Episodi*.  19.3.2016. Viitattu 16.7.2021.
9. ↑  Ikonen, Niko: Indiana Jones 5 on kuin legendojen kuninkuusravit: mukana myös ikoninen elokuvasäveltäjä *Episodi*.  10.6.2016. Viitattu 16.7.2021.
10. 1 2  Agar, Chris: Indiana Jones 5 Moves To 2020 Release Date *Screen Rant*.  25.4.2017. Viitattu 16.7.2021.
11. ↑   "Steven Spielberg Talks Indiana Jones 5 Being Set In The 1960's and Ready Player One". Yellow King Film Boy (käsikirjoitus). 2018-03-25.
12. ↑  Sneider, Jedd: Exclusive: 'Solo' Scribe Jonathan Kasdan Writing 'Indiana Jones 5’ for Steven Spielberg *Collider*.  28.6.2018. Viitattu 8.6.2021. (englanniksi)
13. ↑  Lang, Brent: ‘Indiana Jones 5’ Will Miss 2020 Release Date (EXCLUSIVE) *Variety*.  29.6.2018. Viitattu 8.6.2021. (englanniksi)
14. 1 2  Agar, Chris: Indiana Jones 5 Release Date Officially Moves Back to 2021 *Screen Rant*.  10.7.2018. Viitattu 8.6.2021. (englanniksi)
15. 1 2  Vary, Adam B. & Kroll, Justin & Lang, Brent8: Steven Spielberg Won’t Direct 'Indiana Jones 5,' James Mangold in Talks to Replace (EXCLUSIVE) *Variety*.  26.2.2020. Viitattu 8.6.2021. (englanniksi)
16. 1 2  McClintock,Pamela: 'Black Widow,' 'Mulan' Land New 2020 Release Dates, 'Jungle Cruise' Delayed a Year *The Hollywood Reporter*.  3.4.2020. Viitattu 8.6.2021. (englanniksi)
17. ↑  Harrison Ford returns as Indiana Jones for fifth and final episode *BBC News*.  11.12.2020. Viitattu 8.6.2021. (englanniksi)
18. ↑  Keane, Sean: Disney confirms Harrison Ford will return in Indiana Jones 5, his final adventure *CNET*.  Arkistoitu. Viitattu 8.6.2021. (englanniksi)
19. ↑  Kroll, Justin: 'Indiana Jones 5': Phoebe Waller-Bridge Lands Female Lead In Next Installment Opposite Harrison Ford *Deadline Hollywood*.  9.4.2021. Viitattu 8.6.2021. (englanniksi)
20. ↑  Kroll, Justin: 'Indiana Jones 5': Mads Mikkelsen Joins Harrison Ford and Phoebe Waller-Bridge in Sequel *Deadline Hollywood*.  15.4.2021. Viitattu 8.6.2021. (englanniksi)
21. ↑  Gonzalez, Umberto: Thomas Kretschmann Joins Cast of 'Indiana Jones 5' in Undisclosed Role (Exclusive) *The Wrap*. Viitattu 8.6.2021. (englanniksi)
22. ↑  Kroll, Justin: 'Indiana Jones 5': Boyd Holbrook and Shaunette Renée Wilson Join Harrison Ford In Next Installment *Deadline Hollywood*. Viitattu 8.6.2021. (englanniksi)
23. ↑  Carroll, Jordan: John Rhys-Davies talks 'Indiana Jones,' 'The Lord of the Rings' with Utahns *Daily Herald*.  4.7.2014.  Arkistoitu 30.10.2015. Viitattu 8.6.2021. (englanniksi)
24. ↑  Evry, Max: Exclusive: John Rhys-Davies Talks Indiana Jones 5! *ComingSoon.net*.  5.1.2021. Viitattu 8.6.2021. (englanniksi)
25. ↑  Chang, Tom: Bad Cupid – John Rhys-Davies on Playing a God, Revisiting Franchises *Bleeding Cool*.  14.2.2021. Viitattu 8.6.2021. (englanniksi)
26. ↑  Wiseman, Andreas: 'Indiana Jones 5' To Begin Filming In The UK Next Week *Deadline Hollywood*.  2.6.2021. Viitattu 8.6.2021. (englanniksi)
27. ↑  Seddon, Gem: Indiana Jones 5 could potentially use a scrapped Last Crusade storyline *Total Film*.  3.6.2021. Viitattu 8.6.2021. (englanniksi)
28. ↑  MacNab, Geoffrey: Qumra 2021: Phedon Papamichael looks forward to shooting 'Indiana Jones 5' at the UK's Pinewood Studios *Screen Daily*.  16.3.2021. Viitattu 15.7.2021. (englanniksi)
29. ↑  Newton, Grace: Stars of Indiana Jones franchise including Harrison Ford descend on North Yorkshire Moors Railway to film fifth movie *The Yorkshire Post*.  4.6.2021. Viitattu 8.6.2021. (englanniksi)
30. ↑  Buzz in the Borders over Indiana Jones filming *BBC News*.  11.6.2021. Viitattu 15.7.2021. (englanniksi)
31. ↑  Ward, Sarah & McStay, Kirsten: Nazi flags appear in South Lanarkshire as Indiana Jones 5 filming continues *Daily Record*.  17.6.2021. Viitattu 15.7.2021. (englanniksi)
32. ↑  Bennett, Ella: Hackney residents 'fuming' as Indiana Jones 5 film crew takes over entire street *MyLondon*.  20.6.2021. Viitattu 15.7.2021. (englanniksi)
33. ↑  Flockhart, Gary: In pictures: 12 amazing images as Glasgow city centre gets US makeover ahead of filming new Indiana Jones movie starring Harrison Ford *The Scotsman*.  6.7.2021. Viitattu 15.7.2021. (englanniksi)
34. ↑  Lyons, Bev: Indiana Jones and Narcos actor Boyd Holbrook 'avoided' haggis but wants to return to Scotland *Daily Record*.  24.7.2021. Viitattu 14.9.2022. (englanniksi)
35. ↑  Morrison, Hamish: Harrison Ford's stunt double for new Indiana Jones film looks nothing like Harrison Ford *Glasgow Times*.  16.7.2021. Viitattu 14.9.2022. (englanniksi)
36. ↑  Pearson, Ben: 'Indiana Jones 5' Set Images Reveal a Possible Moon Landing Subplot and One Stylish Phoebe Waller-Bridge */Film*.  15.7.2021. Viitattu 14.9.2022. (englanniksi)
37. ↑  Evangelista, Chris: 'Indiana Jones 5' Set Image Makes It Very Clear We're Getting a Digitally De-Aged Indy */Film*.  11.6.2021. Viitattu 15.7.2021. (englanniksi)
38. ↑  Sacks, Ethan: Steven Spielberg rejects 'Tintin' style performance-capture technology for an 'Indiana Jones V' *New York Daily News*.  3.7.2012. Viitattu 15.7.2021. (englanniksi)
39. ↑  Fleming Jr. Mike: Harrison Ford Injures Shoulder Rehearsing 'Indiana Jones 5' Fight Scene; Production To Shoot Around Recovery *Deadline Hollywood*.  23.6.2021. Viitattu 15.7.2021. (englanniksi)
40. ↑  Harrison Ford resumes filming for Indiana Jones 5 *Tulsa World*.  8.9.2021.  Arkistoitu 7.3.2022. Viitattu 14.9.2022. (englanniksi)
41. ↑  Antonio Banderas da los detalles de su papel en Indiana Jones 5 *Antena 3*.  9.8.2021. Viitattu 14.9.2022. (englanniksi)
42. ↑  Mocciaro, Ivan: Ciak, si gira "Indiana Jones": a Cefalù è corsa per fare la comparsa *la Repubblica*.  7.9.2021. Viitattu 14.9.2022. (italiaksi)
43. 1 2  Catania, Gianni: Indiana Jones, le riprese a Siracusa: dopo la Neapolis, pronto il set del Maniace (anche in mare) *SiracusaOggi.it*.  5.10.2021. Viitattu 14.9.2022. (italiaksi)
44. ↑  Indiana Jones gira per la Sicilia: il set da Siracusa a Marsala e Cefalù *Giornale di Sicilia*.  4.10.2021. Viitattu 14.9.2022. (italiaksi)
45. ↑  Di Bartolo, Isabella: Siracusa, Indiana Jones va indietro nel tempo al castello Maniace *la Repubblica*.  6.10.2021. Viitattu 14.9.2022. (italiaksi)
46. ↑  Lo Porto, Giada: Arriva "Indiana Jones" e Cefalù si gode il business *la Repubblica*.  5.10.2021. Viitattu 14.9.2022. (italiaksi)
47. ↑  Tomasina, Chiara Dalla: Indiana Jones 5, alcune scene del film con Harrison Ford saranno girate in Sicilia *iO Donna*.  4.10.2021.  (italiaksi)
48. ↑  Cost, Ben: Harrison Ford back on 'Indiana Jones' set — and appears to be doing OK *New York Post*.  19.10.2021. Viitattu 14.9.2022. (englanniksi)
49. ↑  Evangelista, Chris: The Indiana Jones 5 Set Has Roman Soldiers On It, For Some Reason */Film*.  15.10.2021. Viitattu 14.9.2022. (englanniksi)
50. ↑  Seddon, Dan: Indiana Jones 5 time travel twist teased in set photo *Digital Spy*.  18.10.2021. Viitattu 14.9.2022. (englanniksi)
51. ↑  Stolworthy, Jacob: Indiana Jones 5 set photos appear to confirm time travel theory is true *The Independent*.  19.10.2021. Viitattu 14.9.2022. (englanniksi)
52. ↑  Attaq, Amal El: Filming Starts in Fez for 5th Indiana Jones Movie *Morocco World News*.  21.10.2021. Viitattu 14.9.2022. (englanniksi)
53. ↑  Court, Andrew: 'Indiana Jones 5' crew member found dead on location of troubled production *New York Post*.  4.11.2021.  Arkistoitu. Viitattu 14.9.2022. (englanniksi)
54. ↑  Lovett, Jamie: Indiana Jones 5 Wraps Filming *ComicBook.com*.  27.2.2022. Viitattu 14.9.2022. (englanniksi)
55. ↑  Mangold, James: And so begins the first day after the storm.. *Twitter*.  27.2.2022. Viitattu 14.9.2022. (englanniksi)
56. ↑  Wiseman, Andreas: Cannes Film Festival Confirms 'Indiana Jones And The Dial Of Destiny' Will Debut On The Croisette *Deadline Hollywood*.  3.4.2023.  Arkistoitu. Viitattu 9.4.2023. (englanniksi)
57. ↑  Indiana Jones and the Dial of Destiny *Finnkino*. Viitattu 9.4.2023.
58. ↑  Rubin, Rebecca: Disney Delays 'Doctor Strange,' 'Thor 4,' 'Black Panther' Sequel and 'Indiana Jones 5' *Variety*.  18.10.2021.  Arkistoitu. Viitattu 18.10.2021. (englanniksi)

Aiheesta muualla
----------------

* Elokuvan viralliset sivut (englanniksi)
* *Indiana Jones and the Dial of Destiny* Internet Movie Databasessa. (englanniksi)
* Elokuvan traileri YouTubessa (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Indiana Jones |
| --- |
|  |
| Elokuvat | 
* *Kadonneen aarteen metsästäjät* (1981)
* *Tuomion temppeli* (1984)
* *Viimeinen ristiretki* (1989)
* *Kristallikallon valtakunta* (2008)
* *The Dial of Destiny* (2023)

 |
|  |
| Televisiosarjat | *Indiana Jones Junior* (1993–1994) |
|  |
| Hahmot | 
* Indiana Jones
* Marion Ravenwood
* Sallah
* Henry Jones Sr.

 |
|  |
| Videopelit | 
* *Raiders of the Lost Ark*
* *Indiana Jones and the Temple of Doom*
* *Indiana Jones and the Last Crusade: Action Game*
* *Indiana Jones and the Last Crusade: The Graphic Adventure*
* *Indiana Jones and the Last Crusade (Taito)*
* *Indiana Jones and the Fate of Atlantis*
* *Indiana Jones’ Greatest Adventures*
* *Indiana Jones and his Desktop Adventures*
* *Indiana Jones and the Infernal Machine*
* *Indiana Jones and the Emperor’s Tomb*
* *Lego Indiana Jones: The Original Adventures*
* *Indiana Jones and the Staff of Kings*
* *Lego Indiana Jones 2: The Adventure Continues*

 |

 |